‘जोक’ का चाहे निजी हो या सामाजिक, दोनों ही तरह का महत्व है। निजी तौर पर इसका प्रकार्य सुनने या पढ़ने वाले व्यक्ति को हल्का महसूस ;फीलद्ध कराना होता है और उसकी शक्तिहीनता, एकाकीपन और उसके दुःख को कुछ क्षणों के लिए भुलाकर उसे राहत देना होता है। साथ ही ‘जोक’ सुनाने वाला या उसका निर्माता इसके माध्यम से लोगों के बीच वाहवाही लूटता है। मसखरे की हाज़िरजवाबी, कल्पना- दोस्तों को जीतने और लोगों को प्रभावित करने के लिए इस्तेमाल की जाती है। निजी तौर पर इससे लोगों के बीच घनिष्ठता बढ़ती है, मित्रता हो जाती है और शत्रुता की भावनाओं और तनावों में भी कमी आती है।